– У аддзеле па кантролі за вытворчасцю і рэалізацыяй прадукцыі жывёлагадоўлі працуюць тры чалавекі, – працягвае Сяргей Аркадзьевіч. – Яны праводзяць маніторынгі ў гаспадарках раёна, а таксама кантралююць два перапрацоўчыя прадпрыемствы горада – “Праймілк” і масласырзавод. Напрыклад, летась за мяжу з гэтых перапрацоўчых прадпрыемстваў было адпраўлена больш за 1000 адзінак транспартных сродкаў з прадукцыяй, якія прайшлі поўны агляд і атрымалі заключэнні нашых спецыялістаў. Сёлета толькі з “Праймілка” ў Кітай, Японію, краіны Азіі і Расію накіраваны больш за 500 транспартных сродкаў. Ні адно не пакінула тэрыторыю прадпрыемства без адпаведнага заключэння. Самую пільную ўвагу мы надаём і кантролю за захаваннем тэхналогіі выпуску прадукцыі ў гаспадарках раёна. Прыемна адзначыць, што ёсць і наша заслуга ў тым, што 50 працэнтаў малака, якое здаюць гаспадаркі, атрымліваецца сортам экстра.